VENDIM
Nr. 96, datë 21.2.2014

Për rishpërndarjen e numrit të punonjësve në njësitë e qeverisjes qendrore, për vitin 2014

Në mbështetje të nenit 100 të Kushtetutës dhe të nenit 11 të ligjit nr. 185/2013 “Për buxhetin e vitit 2014”, me propozimin e ministrit të Financave, Këshilli i Ministrave

Vendosi:

1. Numri i punonjësve të Ministrisë së Drejtësisë bëhet, gjithsej, 4 345 veta. Shtesa prej 8 vetash i kalon Avokaturës së Shtetit dhe numri i përgjithshëm i punonjësve të saj bëhet, gjithsej, 63 veta.
2. Numri i punonjësve të Ministrisë së Bujqësisë, Zhvillimit Rural dhe Administrimit të Ujërave bëhet, gjithsej, 2 168 veta. Shtesa prej 26 vetash i kalon Drejtorisë së Shërbimit të Peshkimit dhe Akuakulturës.
3. Numri i punonjësve të Ministrisë së Mjedisit pakësohet me 34 veta dhe numri i përgjithshëm bëhet, gjithsej, 1 267 veta.
4. Ngarkohen Ministria e Mjedisit, Ministria e Drejtësisë, Ministria e Bujqësisë, Zhvillimit Rural dhe Administrimit të Ujërave dhe ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

